Чингиз Бозкурт

Чингиз Бозкурт (); тав. 24 декабри 1964, Навшаҳр, Туркия) — ҳунарпешаи театр, синамо ва телевизиони турк.

 Зиндагинома 
Чингиз Бозкурт 24 декабри соли 1964 дар шаҳри Навшаҳри мамлакати Туркия ба дунё омадааст. Маълумоти миёнаи худро дар мактаби миёнаи Отатурки Анқара хатм кардааст. Маълумоти олии худро дар соҳаи физика дар ДТШН (Донишгоҳи техникии Шарқи Наздик) соли 1984 оғоз намуд ва соли 1990 тасмим гирифт, ки ҳунарпешаи театр шавад ва шуъбаи физикаро тарк кард. Ҳамин ки ӯ донишгоҳро тамом кард, ба Англия рафт. Тӯли 14 соли саёҳати худ дар Англия, ӯ дар корҳои гуногун, ба монанди савдо, ронандагӣ, посбон кор кардааст.  Ӯ бо сабаби хуб донистани забони англисӣ, намояндаи иттиҳодияҳои хориҷиён дар Лондон шуд.

Чингиз соли 1996  маълумоти дуввуми олияшро дар риштаи "ВАО ва иртибот" дар Голдсмитс, Донишгоҳи Лондон, Бритониёи Кабир гирифтааст.  Дар ин бахш ӯ телевизион, синамо ва иртиботро омӯхт.  Пас аз хатм, ӯ ба сохтани филмҳои ҳуҷҷатӣ барои телевизион шурӯъ кард. Ӯ коргардони филмҳои кӯтоҳҳаҷм буд. Сафари ҳунарии худро дар Туркия оғоз карда, дар Бритониёи Кабир идома додааст.

Чингиз дар бисёр ҷаласаҳо дар Лондон ширкат варзидааст. Ӯ дар саҳнаҳои театр нақш бозидааст. Аз як тараф, ӯ барои телевизион филмҳои ҳуҷҷатӣ омода мекард. Ҳангоме ки ӯ дар театр кор мекард, мехост  ҳунарпешагиро тарк кунад ва таваҷҷуҳ ба филмҳои ҳуҷҷатӣ кунад, дар он ҷо бо Меҳмет Эргенро, ҳунарманди дигари театри туркӣ дар Лондон вохӯрд.  Бо исрори Меҳмет Эрген ӯ тасмим гирифт, ки фаъолияташро идома диҳад. Баъдтар, таҳти роҳбарии Меҳмет Эрген, бо чор дӯсташ театре бо номи Театри Аркола таъсис доданд. Онҳо тавонистанд дар муддати кӯтоҳ номи Театри Арколаро дар Британияи Кабирро эълон кунанд.

 Фаъолият 
Дар ҳоле ки Чингиз Бозкурт зиндагии худро ҳамчун ҳунарманд идома медод, ӯ инчунин филмҳои кӯтоҳ ба навор мегирифт.  Филмҳои кӯтоҳҳаҷми ӯ дар фестивалҳо намоиш дода шудаанд. Соли 2003 ар намоишномаи Kent Oyuncuları иҷрои хуб нишон доданд, ки роҳро ба сӯи Туркия боз намуд. Барои иҷрои ин намоиш онҳоро ба Истанбул даъват карданд. Бо ин бозӣ Бозкурт ба ватанаш баргашт, ки 14 сол аз Ватан дур буд.

Пас аз чанд иҷро, ӯро ба ҷоизаи ҳунарпешагӣ дар шуъбаи театр пешниҳод намуданд. Пас аз ҳунарнамоиҳои бомуваффақаш дар театр, ӯ кор дар телевизион ва синаморо шурӯъ кард. 

Соли 2005 ӯ дар чор силсилафилм нақшҳои кӯтоҳро бозидааст: 	Kurşun Yarası, 	Kırık Kanatlar, Körfez Ateşi, Seni Çok Özledim.

Соли 2006 низ дар силсилафилмҳо нақши ноаёнро бозидааст. Ва билохира ӯро ба филми амрикоии The Net 2.0 даъват намуданд, ки ӯро ҳамчун ҳунарпешаи синамо каме муаррифӣ намуд. Дар ин филм ҳунарпешаҳои маъруф Шабнам Донмез ва Никки Делоач низ ҳунарнамоӣ намудаанд. Соли 2011 дар силсилафилми Лайлӣ ва Маҷнун нақши Эрдал Баккалро бозид, ки шуҳрати ӯ аз марзҳои Туркия гузашт. Иҷрои ӯ аз тарафи бинанда ва мунаққидон баҳои аъло гирифтааст.
Соли 2018 нақши марказиро дар силсилафилми Jet Sosyete ҳамчун Чингиз Озпамук бозидааст.

Соли 2020 инчунин нақши асосиро дар силсилафилми Ҷавонӣ ёдат ба хайр (Gençliğim Eyvah), дар нақши Ориф Осмалӣ бозидааст, ки қаҳрамони ӯ дар ҷавонияш як рӯзро бо сайёҳи итолиёӣ мегузаронад, тасвир мекунад. Сайёҳи итолиёӣ ҳомиладор мешаваду писар ба дунё меорад. Писараш Зола (Бурак Тозкопаран) баъди бузург шудан ба Туркия барои пайдо намудани падараш меравад. Силсилафилм дар шабакаи atv пахш шудааст.

 Филмнома 
 ФилмҳоСолНомгӯй НақшКоргардон2019Cinayet SüsüКомисар СолеҳАлӣ Атай2018Mutluluk ZamanıТориқШенол Сонмез2016Sen Benim HerŞeyimsinБиролТолга Орнек2016Küçük EsnafФахриддинБедран Гузел2015İyi BiriМизробАйҳан Сонюрак 2015 Kara Bela Қудрат Бурак Аксак 2015 Bana Masal Anlatma Nafi Бурак Аксак 2014 Pek Yakında Суат Ҷем Йилмаз 2013 Sen Aydınlatırsın Geceyi Дев Онур Унлу2013Eyyvah Eyvah 3 ТашкилотчӣҲоқон Алгул 2012 Uzun Hikâye Мустаҳдем Усмонӣ Синав 2012 Öz Hakiki Karakol Ҳасан Иброҳим Гулар 2012 Kod Adı Venüs Одамос Тамер Ғариб 2012 Takip: İstanbul Синир Оливиер Мегатон 2012 Can Фавзӣ Рашид Челикезер 2012 Vücut Йилмаз Мустафо Нурӣ 2012 Berlin Kaplanı Эмракчӣ Тайяр Ҳоқон Алгул 2011 Celal Tan ve Ailesinin Aşırı Acıklı Hikayesi Ҳаққӣ Онур Унлу 2010 Kaybedenler Kulübü Ронандаи таксӣ Толга Орнек 2010 Ay Lav Yu Садо  Сермиян Мидят 2008 Kavşak Ведот Самир Дамирделен 2008 Gökten Üç Elma Düştü Мафия Рашид Челикезер 2008 Gitmek: My Marlon And Brando  Озод Ҳусейн Қарабой 2008 For a Moment, Freedom  Раиси ҳотел Ораш Т. Рёҳӣ 2008 Devrim Arabaları  Эндар Толга Орнек 2007 Taş Yastık  Фотеҳ Ҳоҷиусмоноғлу 2007 Pazar - Bir Ticaret Masalı Ҳасан Бен Ҳопкинс 2007 Yumurta   Семиҳ Каплоноғлу 2006 The Net 2.0  Маъмури полис Чарлз Винклер Силсилафилмҳои телевизионӣ Сол Номгӯй  Нақш Коргардон 202150m2Салчуқ Айдамир2020-2021Kuzey Yıldızı İlk AşkҶавҳарЭрсой Гулер2020-идома дорадGençliğim Eyvah, (Ҷавонӣ ёдат ба хайр) Ориф ОсмалӣДениз Йилмаз202050m2Салчуқ Айдамир 2018-2020Jet SosyeteЧингиз ОзпамукҲоқон Алгул2016Hangimiz SevmedikШенер ЙешилМатин Балекоғлу 2016 Geldim Gördüm Güldüm   Чингиз Канбазоғлу   Ҳоқон Алгул 2015 Kocamın Ailesi Диловар Шафақ Бал 2014 Hom Ofis  Ҳамдӣ Эмре Кавук 2013 Sevdaluk  Мухтор Алӣ Юксел Аксу 2013-2014 Aramızda Kalsın  Халил Гузида Балҷӣ 2013 Ben de Özledim  Чингиз Онур Унлу 2011-2013 Leyla ile Mecnun (Лайлӣ ва Маҷнун)  Эрдал Баккал Онур Унлу 2007 Sevgili Dünürüm  Усмон Ҳоқон Алгул 2006-2009 Parmaklıklar Ardında  Акрам Ҳоқон Гуртоп 2006 Karagümrük Yanıyor Сидқӣ 2006 Ezo Gelin  Дурон  2005 Seni Çok Özledim  Серҳан Эртурч Дилек Гокчин 2005 Körfez Ateşi   Шафақ Баккалбашиоғлу 2005 Kırık Kanatlar  Шараф  2005 Kurşun Yarası  Саъдулло Селен

 Ҳамчун коргардон дар театр
 Kumarbazın Seçimi : Патрик Марбер - Театри Kent Oyuncuları - 2006

 Нигаред низ 
Феҳристи ҳунарпешаҳои марди Туркия
 Эзоҳ 

Иқтибосҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешамардони театри Туркия
Гурӯҳ:Ҳунарпешаҳои мард асри XXI
Гурӯҳ:Ҳунарпешаҳои мард асри XX